
	-------------------------------------UGOVOR O REGULISANJU--------------------------------------
------------------------------MEĐUSOBNIH PRAVA I OBAVEZA------------------------------------

	------------------------------------------------------------------------------------------------------------------

	Zaključen u Nikšiću dana _____.2026. godine, između:-----------------------------------------------------------------------------------------------------------------------------------------------------------------

	

	1. OPŠTINE NIKŠIĆ, sa sjedištem u Nikšiću, Ulica Njegoševa broj 18, matični broj 02021633, koju zastupa predsjednik Marko Kovačević, JMBG: 0905988260145 (u daljem tekstu označena kao: „Opština Nikšić“) ------------------------------------------------

	------------------------------------------------------------------------------------------------------------------

	2. DRUŠTVA SA OGRANIČENOM ODGOVORNOŠĆU "BIG MNE" PODGORICA, PIB: 03288404, Registarski broj: 5-0909872/014, sa adresom Ulica Šeika Zaida broj 13, Podgorica, registrovano za obavljanje djelatnosti pod šifrom 6820, Iznajmljivanje vlastitih ili iznajmljenih nekretnina i upravljanje njima, koje zastupa _______________________ (u daljem tekstu označeno kao: „BIG MNE“)------------------------------------------------------------------------------------------------------------------------

	------------------------------------------------------------------------------------------------------------------

	3. DRUŠTVA SA OGRANIČENOM ODGOVORNOŠĆU "SQUAREFIELD CENTER" PODGORICA, PIB: 03787591, Registarski broj: 5 - 1336536 / 001, sa adresom Ulica Šeika Zaida br. 13, Podgorica, registrovano za obavljanje djelatnosti pod šifrom 6820, Iznajmljivanje vlastitih ili iznajmljenih nekretnina i upravljanje njima koje zastupa _______________________ (u daljem tekstu označeno kao: „SQUAREFIELD CENTER“) ------------------------------------------------------------------------------------------

	------------------------------------------------------------------------------------------------------------------

	U daljem tekstu Opština Nikšić, BIG MNE i Squarefield Center su zajednički označeni kao: „Ugovorne strane“. -----------------------------------------------------------------------------------------

	------------------------------------------------------------------------------------------------------------------

	----------------------------------------------PREAMBULA ------------------------------------------------

	------------------------------------------------------------------------------------------------------------------

	Dana 07.02.2025. godine Opština Nikšić je objavila Javni poziv za prikupljanje ponuda radi prodaje građevinskog zemljišta u obuhvatu Generalnog urbanističkog rješenja Izmjena i dopuna Prostorno-urbanističkog plana Opštine Nikšić za potrebe izgradnje poslovnog objekta po kom Javnom pozivu je BIG MNE izabran kao jedini i najbolji ponuđač. ---------------------------------

	------------------------------------------------------------------------------------------------------------------

	Nakon sprovedenog Javnog poziva, Opština Nikšić i BIG MNE su dana 18.03.2025. godine pred notarom Ljubišom Markovićem zaključili Ugovor o kupoprodaji građevinskog zemljišta koje je bilo predmet Javnog poziva, a koji Ugovor je zaveden pod poslovnim brojem UZZ br. 268/2025 (u daljem tekstu označen kao: „Ugovor o kupoprodaji“). ---------------------------------------------

	------------------------------------------------------------------------------------------------------------------

	Predmet Ugovora o kupoprodaji su bile nepokretnosti kako slijedi: ---------------------------------

	------------------------------------------------------------------------------------------------------------------

	· katastarska parcela broj 3173/1, građevinska parcela površine 241 m2;-----------------------------------------------------------------------------------------------------------------------------

	· katastarska parcela broj 3177/2, građevinska parcela površine 64 m2;----------------------

	------------------------------------------------------------------------------------------------------------------

	Koje su tada bile upisane u Listu nepokretnosti broj 145 KO Nikšić, kao svojina Države Crne Gore sa pravom raspolaganja Opštine Nikšić i ----------------------------------------------------------

	------------------------------------------------------------------------------------------------------------------

	· katastarska parcela broj 3176/1, građevinska parcela površine 41.896 m2; ----------------

	------------------------------------------------------------------------------------------------------------------

	Koje su tada bile u listu nepokretnosti broj 3624 KO Nikšić, kao svojina Države Crne Gore sa pravom raspolaganja Opštine Nikšić. ---------------------------------------------------------------------

	------------------------------------------------------------------------------------------------------------------

	Na predmetnim parcelama je u skladu sa Javnim pozivom predviđena izgradnja poslovnog objekta spratnosti P+1, u osnovu maksimalne površine 12.642 m2 u skladu sa Odlukom o izmjenama i dopunama Prostorno-urbanističkog plana Opštine Nikšić (“Sl. List CG broj 72/24“). -------------------------------------------------------------------------------------------------------

	------------------------------------------------------------------------------------------------------------------

	Ugovorne strane saglasno konstatuju da je cjelokupna kupoprodajna cijena definisana Ugovorom o kupoprodaji isplaćena. ----------------------------------------------------------------------

	------------------------------------------------------------------------------------------------------------------

	Ugovorne strane saglasno konstatuju da je članom VI Ugovora o kupoprodaji propisano da je BIG MNE u roku od 365 dana od dana zaključenja Ugovora o kupoprodaji odnosno od dana uvođenja u posjed dužno da izvrši prijavu građenja poslovnog objekta kod nadležnog organa te da je odredbom člana IV Ugovora o  kupoprodaji propisano da je BIG MNE dužno da poslovni objekat izgradi najkasnije u roku od 4 godine od dana zaključenja ugovora odnosno uvođenja istog u posjed. 

	------------------------------------------------------------------------------------------------------------------

	Ugovorne strane saglasno konstatuju da je Ugovorom o kupoprodaji propisano da u slučaju više sile, uključujući prirodne nepogode, epidemije, ratna stanja ili druge vanredne okolnosti koje Kupac (BIG MNE) nije mogao predvidjeti niti kontrolisati, kao i u slučaju kašnjenja uzrokovanog neblagovremenim postupanjem nadležnih organa u pogledu izdavanja dozvola, saglasnosti ili drugih potrebnih akata, rok za završetak radova može se produžiti za period koji odgovara vremenskom trajanju tih okolnosti, uz obaveznu dokumentaciju i obrazloženje koje potvrđuje navedene razloge. -------------------------------------------------------------------------------

	------------------------------------------------------------------------------------------------------------------

	Ugovorne strane saglasno konstatuju da je BIG MNE prethodno obavijestio Opštinu Nikšić o razlozima za neophodnost produženja roka za prijavu građenja poslovnog objekta kod nadležnog organa te da je dokumentovao da prijava građenja nije još uvijek izvršena usled činjenice da je Ministarstvo prostornog planiranja, urbanizma i državne imovine BIG MNE dostavilo urbanističko-tehničke uslove kojima se u tački 18 navodi da je neophodno dodatno izraditi Elaborat o geofizičkim istraživanjima tla i Elaborat o inženjersko-geološkim karakteristikama tla. Ugovorne strane saglasno konstatuju da je BIG MNE u skladu sa navedenim angažovalo DOO Geotehniku koje društvo je izradilo traženi Elaborat, odmah nakon što su se za to ispunili uslovi koji su zavisili od vremenskih okolnosti (odnosno od kišnih padavina) sa čime je Opština Nikšić saglasna pa Ugovorne strane zajednički izjavljuju da se navedeni rok ima produžiti kako će biti propisano ovim Ugovorom, a sve u skladu sa Ugovorom. 

	------------------------------------------------------------------------------------------------------------------

	Ugovorne strane saglasno konstatuju da je Uprava za nekretnine PJ Nikšić dana 22.04.2025. godine donijela Rješenje broj 919-103-UPI-1427/25 kojim je izvršena promjena uknjižbe prava svojine na nepokretnostima prednje navedenim na način što su: -------------------------------------

	------------------------------------------------------------------------------------------------------------------

	· katastarska parcela broj 3173/1, građevinska parcela površine 241; katastarska parcela broj 3177/2, građevinska parcela površine 64 m2 i katastarska parcela broj 3176/1, građevinska parcela površine 41.896 m2 upisane u novi list nepokretnosti i to u list nepokretnosti broj 4335 KO Nikšić PJ Nikšić kao svojina 1/1 BIG MNE. -----------------

	------------------------------------------------------------------------------------------------------------------

	Nakon navedene katastarske promjene, BIG MNE je u skladu sa Zakonom o privrednim društvima izvršilo postupak restrukturiranja, odnosno postupak odvajanja uz osnivanje, u kom postupku je osnovano novo privredno društvo – Squarefield Center. --------------------------------

	------------------------------------------------------------------------------------------------------------------

	Dana 08.08.2025. godine pred notarom Marijom Perišić ovjerena je Odluka o odvajanju uz osnivanje novog društva koja je zavedena pod poslovnim brojem UZZ 264/2025 i kojom se u članu 3 navodi da Postojeće Društvo (BIG MNE) prenosi na Novo Društvo (Squarefield Center) nepokretnosti prednje navedene kao i imovinu i obaveze u skladu sa Diobenim bilansom koji je sastavni dio Odluke o odvajanju uz osnivanje novog društva.  ---------------------------------------

	------------------------------------------------------------------------------------------------------------------

	Po osnovu Odluke o odvajanju uz osnivanje Uprava za nekretnine PJ Nikšić je dana 09.10.2025. godine donijela Rješenje broj 919-103-UPI-3492/2025 kojim se vrši promjena uknjižbe prava svojine na prednje navedenim nepokretnostima na način što se kao vlasnik sa svojinom u obimu prava 1/1 upisuje Squarefield Center. ---------------------------------------------------------------------

	------------------------------------------------------------------------------------------------------------------

	Cijeneći da je društvo BIG MNE u postupku restrukturiranja, putem odvajanja uz osnivanje, između ostalog, na društvo Squarefield Center prenijelo i pravo svojine na nepokretnostima koje su predmet Ugovora o kupoprodaji, društvo Squarefield Center se, shodno odredbama Zakona o privrednim društvima, smatra pravnim sljedbenikom BIG MNE u odnosu na nepokrenosti koje su predmet Ugovora o kupoprodaji. S tim u vezi, Ugovorne strane saglasno potvrđuju, da društvo Squarefield Center preuzima obaveze društva BIG MNE po Javnom pozivu, pa će u skladu sa Ugovorom o kupoprodaji i uslovima Ugovora o kupoprodaji, Squarefield Center otpočeti i završiti izgradnju Retail Park BIG Fashion odnosno poslovnog objekta, a sve u skladu sa uslovima propisanim Javnim pozivom. ---------------------------------------------------------------------------------------------------------------------------------------------------------------------------------

	------------------------------------------------------------------------------------------------------------------

	Pored navedenog, Ugovorne strane saglasno konstatuju da u skladu sa odredbama Zakona o privrednim društvima, društvo BIG MNE solidarno odgovara za obaveze koje se ne izmire od strane Squarefield Center-a, a koje obaveze su preuzete u postupku restrukturiranja, odnosno da BIG MNE solidarno odgovara za obaveze iz Javnog poziva i izgradnju poslovnog prostora, u skladu sa Zakonom o privrednim društvima. ------------------------------------------------------------

	------------------------------------------------------------------------------------------------------------------

	Polazeći od svega naprijed navedenog, a imajući u vidu da je nakon sprovedenog postupka kupoprodaje građevinskog zemljišta putem Javnog poziva i zaključenja Ugovora o kupoprodaji došlo do statusne promjene Kupca - društva BIG MNE, putem postupka restrukturiranja - odvajanja uz osnivanje novog društva Squarefield Center, kojim su na novoosnovano društvo prenijete predmetne nepokretnosti, kao i prava i obaveze iz Ugovora i Javnog poziva, te uzimajući u obzir zakonsku obavezu kontinuiteta preuzetih obaveza, kao i činjenicu da BIG MNE, u skladu sa važećim propisima, solidarno odgovara za njihovo izvršenje, Ugovorne strane saglasno konstatuju da je neophodno pristupiti zaključenju ovog Ugovora radi sveobuhvatnog i preciznog uređenja njihovih međusobnih prava i obaveza. --------------------------------------------

	------------------------------------------------------------------------------------------------------------------

	Dalje, imajući u vidu da je usled nastupanja okolnosti koje su prednje navedene, kao i objektivnih okolnosti uzrokovanih postupanjem nadležnih organa odnosno traženjem dodatne dokumentacije, došlo do objektivne nemogućnosti blagovremene prijave građenja u roku utvrđenom Ugovorom o kupoprodaji, a koje okolnosti su uredno dokumentovane i prihvaćene od strane Opštine Nikšić, Ugovorne strane saglasno utvrđuju potrebu formalizacije produženja ugovorenog roka za prijavu građenja, u skladu sa odredbama Ugovora o kupoprodaji. -----------------------------------------------------------------------------------------------------------------------------

	------------------------------------------------------------------------------------------------------------------

	Istovremeno, ugovorne strane potvrđuju da je preuzimanje prava i obaveza od strane društva Squarefield Center neposredna i nužna pravna posledica sprovedenog postupka restrukturiranja u smislu važećih propisa kojima se uređuju privredna društva, te da je, radi pravne sigurnosti, transparentnosti i nesmetane realizacije investicionog projekta, neophodno ovim Ugovorom jasno urediti međusobne odnose, način izvršenja preuzetih obaveza iz Javnog poziva i Ugovora o kupoprodaji, kao i odgovornost Ugovornih strana. ---------------------------------------------------

	------------------------------------------------------------------------------------------------------------------

	Slijedom navedenog, Ugovorne strane pristupaju zaključenju ovog Ugovora o regulisanju međusobnih prava i obaveza (u daljem tekstu označen kao „Ugovor“) sa ciljem da se na jasan, potpun i pravno obavezujući način regulišu sva pitanja od značaja za realizaciju predmetnog projekta, uključujući produženje rokova, potvrdu prenosa obaveza i uspostavljanje pravnog okvira za njihovo uredno i blagovremeno izvršenje. ---------------------------------------------------

	------------------------------------------------------------------------------------------------------------------

	--------------------------------------------------Član 1 -------------------------------------------------------

	--------------------------------------------Produženje rokova ---------------------------------------------

	------------------------------------------------------------------------------------------------------------------

	Ovim Ugovorom Ugovorne strane saglasno uređuju produženje roka za prijavu građenja poslovnog objekta na nepokretnostima koje su bile predmet Ugovora o kupoprodaji UZZ BR. 268/2025  kod nadležnog organa, a koji rok je definisan odredbom člana VI tog Ugovora, a sve u skladu sa odredbama tog ugovora i razlozima detaljno obrazloženim u Preambuli ovog Ugovora. ------------------------------------------------------------------------------------------------------

	------------------------------------------------------------------------------------------------------------------
Ovim Ugovorom Ugovorne strane saglasno uređuju produženje roka za izgradnju poslovnog objekta, a koji rok je definisan odredbom člana IV Ugovora o kupoprodaji UZZ BR. 268/2025, a sve u skladu sa odredbama tog ugovora, a kao nužnu posledicu produženja roka iz prethodnog stava ovog člana. ---------------------------------------------------------------------------------------------------------------------------------------------------------------------------------------------------------------

	--------------------------------------------------Član 2 -------------------------------------------------------

	------------------------------------------Definisanje novih rokova----------------------------------------

	------------------------------------------------------------------------------------------------------------------

	Ugovorne strane su saglasne da se rok za prijavu građenja poslovnog objekta kod nadležnog organa, utvrđen članom VI Ugovora o kupoprodaji, produžava i da novi rok za izvršenje ove obaveze glasi: „Kupac je dužan da u roku od 2 (dvije) godine od dana zaključenja ugovora o kupoprodaji odnosno uvođenja u posjed, kao budući investitor izvrši prijavu građenja kod nadležnog organa za objekat“ ----------------------------------------------------------------------------

	------------------------------------------------------------------------------------------------------------------

	

	Ugovorne strane su saglasne da se rok za izgradnju objekta, utvrđen članom IV Ugovora o kupoprodaji produžava i da novi rok za izvršenje ove obaveze glasi: „Kupac je dužan da poslovni objekat izgradi najkasnije u roku od 5 (pet) godina od dana zaključenja ugovora, odnosno uvođenja istog u posjed“. -----------------------------------------------------------------------------------------------------------------------------------------------------------------------------------------
Ugovorne strane su saglasne da se rok za prijavu građenja kao i rok za završetak izgradnje poslovnog objekta dodatno mogu produžiti u slučaju više sile, uključujući prirodne nepogode, epidemije, ratna stanja ili druge vanredne okolnosti koje BIG MNE odnosno Squarefield Ceneter nisu mogli predvidjeti niti kontrolisati, kao i u slučaju kašnjenja uzrokovanog neblagovremenim postupanjem nadležnih  organa u pogledu izdavanja dozvola, saglasnosti ili drugih potrebnih akata i to za period koji odgovara vremenskom trajanju tih okolnosti, uz obaveznu dokumentaciju i obrazloženje koje potvrđuje navedene razloge. -------------------------------------------------------------------------------------------------------------------------------------------------------

	--------------------------------------------------Član 3 -------------------------------------------------------

	--------------------------------------Pravni osnov produženja -------------------------------------------

	------------------------------------------------------------------------------------------------------------------

	Produženje rokova iz prethodnog člana odobrava se imajući u vidu razloge navedene u Preambuli kao i okolnosti uzrokovane postupanjem nadležnih organa, koje su bile van kontrole Ugovornih strana, nisu se mogle predvidjeti niti izbjeći, te su kao takve u potpunosti u skladu sa odredbama Ugovora o kupoprodaji koje regulišu mogućnost produženja ugovorenih rokova. 

	------------------------------------------------------------------------------------------------------------------

	--------------------------------------------------Član 4 -------------------------------------------------------

	-----------------------------------------Pravno dejstvo produženja --------------------------------------

	------------------------------------------------------------------------------------------------------------------

	Produženje roka za prijavu građenja i za izgradnju objekta, utvrđeno ovim Ugovorom, proizvodi isto pravno dejstvo kao da je rok inicijalno ugovoren u produženom trajanju, te se neće smatrati kašnjenjem niti povredom ugovornih obaveza ukoliko BIG MNE odnosno Squarefield Center izvrše prijavu građenja u roku definisanom članom 2 ovog Ugovora. -------------------------------

	------------------------------------------------------------------------------------------------------------------

	--------------------------------------------------Član 5 -------------------------------------------------------

	---------------------------------Potvrda valjanosti preduzetih radnji ---------------------------------

	------------------------------------------------------------------------------------------------------------------

	Ugovorne strane saglasno konstatuju da su sve radnje koje su BIG MNE i Squarefield Center preduzeli u periodu od zaključenja Ugovora o kupoprodaji do dana zaključenja ovog Ugovora, a koje su u funkciji realizacije investicionog projekta izgradnje Retail Park BIG Fashion, u potpunosti u skladu sa Ugovorom o kupoprodaji i Javnim pozivom, te da iste ne mogu biti predmet prigovora ili osnov za bilo kakav zahtjev prema BIG MNE ili Squarefield Center. -----

	------------------------------------------------------------------------------------------------------------------

	--------------------------------------------------Član 6 -------------------------------------------------------

	--------------------------------Primjena odredbi Ugovora o kupoprodaji ----------------------------

	------------------------------------------------------------------------------------------------------------------

	Ugovorne strane saglasno konstatuju da se sve odredbe Ugovora o kupoprodaji UZZ br. 268/2025 koje se ne mijenjaju ovim Ugovorom, a koje se odnose na rokove, primjenjuju u nepromijenjenom obliku, pri čemu se odredbe ovog Ugovora i Ugovora o kupoprodaji tumače i primjenjuju zajedno kao jedinstvena cjelina, a u slučaju nesaglasnosti između ova dva ugovora, prednost u primjeni ima ovaj Ugovor imajući u vidu da je zaključenje istog nužna posledica nastanka prednje navedenih okolnosti na koje Ugovorne strane nisu mogle uticati. ---------------

	------------------------------------------------------------------------------------------------------------------

	--------------------------------------------------Član 7 -------------------------------------------------------

	--------------------------------Pravni osnov preuzimanja prava i obaveza---------------------------

	------------------------------------------------------------------------------------------------------------------

	Ugovorne strane saglasno konstatuju da se Squarefield Center, shodno Odluci o odvajanju uz osnivanje novog društva ovjerene dana 08.08.2025. godine pred notarom Marijom Perišić pod poslovnim brojem UZZ 264/2025, a u smislu Zakona o privrednim društvima, smatra pravnim sljedbenikom (nasljednikom) BIG MNE u odnosu na prava, obaveze i imovinu prenesenu u postupku restrukturiranja, koju između ostalog čine i sva prava i obaveze iz Javnog poziva od 07.02.2025. godine i Ugovora o kupoprodaji UZZ br. 268/2025, u obimu i pod uslovima kako su ta prava i obaveze bili utvrđeni za BIG MNE, cijeneći da su nepokretnosti koje su bile predmet Ugovora o kupoprodaji sada u svojini Squarefield Center, a kako je to propisano Preambulom. -------------------------------------------------------------------------------------------------

	--------------------------------------------------Član 8 -------------------------------------------------------

	------------------------Supstitucija u pravima i obavezama iz Javnog poziva ---------------------

	------------------------------------------------------------------------------------------------------------------

	Ugovorne strane saglasno konstatuju da Squarefield Center u pogledu predmetnih nepokretnosti i preuzetih obaveza, stupa na mjesto BIG MNE u svim pravima i obavezama koje proističu iz Ugovora o kupoprodaji, te da će Squarefield Center realizovati investicioni projekat izgradnje Retail Park BIG Fashion na predmetnim nepokretnostima u skladu sa uslovima propisanim Javnim pozivom i Ugovorom o kupoprodaji. ------------------------------------------------------------

	------------------------------------------------------------------------------------------------------------------

	--------------------------------------------------Član 9 -------------------------------------------------------

	----------------------------Saglasnost Opštine Nikšić sa preuzimanjem obaveza ------------------

	------------------------------------------------------------------------------------------------------------------

	Ugovorne strane saglasno konstatuju da Opština Nikšić, na osnovu dokumentacije dostavljene od strane BIG MNE i Squarefield Center i uvida u sprovedeni postupak restrukturiranja, prihvata i potvrđuje da je preuzimanje prava i obaveza od strane Squarefield Center izvršeno u skladu sa zakonom, te da Opština Nikšić nema prigovora na valjanost i zakonitost sprovedenog postupka restrukturiranja, niti na status Squarefield Center kao novoosnovanog društva na koje su prenijete predmetne nepokretnosti kao ni u pogledu obaveza iz Javnog poziva i Ugovora o kupoprodaji. --------------------------------------------------------------------------------------------------

	------------------------------------------------------------------------------------------------------------------

	--------------------------------------------------Član 10 -----------------------------------------------------

	------------------------------------------Kontinuitet obaveza ---------------------------------------------

	------------------------------------------------------------------------------------------------------------------

	Ugovorne strane saglasno konstatuju da preuzimanje prava i obaveza od strane Squarefield Center ne dovodi do gašenja, izmjene ni ograničenja obaveza koje su bile preuzete Ugovorom o kupoprodaji i Javnim pozivom, već da iste opstaju u punom obimu i na teret Squarefield Center, pri čemu uslovi, standardi i rokovi za realizaciju investicionog projekta ostaju nepromijenjeni u odnosu na one koji su bili utvrđeni Javnim pozivom i Ugovorom o kupoprodaji, izuzev u mjeri u kojoj su izmijenjeni ovim Ugovorom. --------------------------------

	------------------------------------------------------------------------------------------------------------------

	--------------------------------------------------Član 11 ------------------------------------------------------

	-------------------------------------Solidarna odgovornost BIG MNE ---------------------------------

	------------------------------------------------------------------------------------------------------------------

	Ugovorne strane saglasno konstatuju da BIG MNE, u skladu sa odredbama Zakona o privrednim društvima kojima se uređuje postupak odvajanja uz osnivanje, ostaje solidarno odgovorno za izvršenje svih obaveza koje je Squarefield Center preuzelo iz Javnog poziva i Ugovora o kupoprodaji UZZ br. 268/2025, a koje Squarefield Center ne izmiri. --------------------------------

	------------------------------------------------------------------------------------------------------------------

	--------------------------------------------------Član 12 -----------------------------------------------------

	---------------------------Pravno dejstvo supstitucije prema trećim licima -------------------------

	------------------------------------------------------------------------------------------------------------------

	Ugovorne strane saglasno konstatuju da preuzimanje prava i obaveza od strane Squarefield Center, sprovedeno u skladu sa Zakonom o privrednim društvima i ovjereno pred nadležnim notarom, proizvodi pravno dejstvo prema svim trećim licima od dana upisa u Centralni registar privrednih subjekata, te da Opština Nikšić prihvata Squarefield Center kao neposrednog nosioca ugovornih obaveza prema Opštini Nikšić, i to bez potrebe zaključivanja bilo kakvog dodatnog ugovora o prenosu ili cesiji po tom osnovu. -------------------------------------------------------------

	------------------------------------------------------------------------------------------------------------------

	--------------------------------------------------Član 13 -----------------------------------------------------

	--------------------------------------------Cjelovitost Ugovora --------------------------------------------

	------------------------------------------------------------------------------------------------------------------

	Ugovorne strane saglasno konstatuju da ovaj Ugovor, zajedno sa Ugovorom o kupoprodaji UZZ br. 268/2025 zaključenim dana 18.03.2025. godine pred notarom Ljubišom Markovićem i Javnim pozivom od 07.02.2025. godine, čini jedinstvenu i cjelovitu ugovornu dokumentaciju koja uređuje međusobne odnose Ugovornih strana u pogledu realizacije investicionog projekta izgradnje Retail Park BIG Fashion, te da se sva prava i obaveze koja nisu izričito uređena ovim Ugovorom regulišu u skladu sa Ugovorom o kupoprodaji, Javnim pozivom i važećim propisima Crne Gore, pri čemu odredbe ovog Ugovora u slučaju nesaglasnosti imaju prednost u primjeni.

	------------------------------------------------------------------------------------------------------------------

	--------------------------------------------------Član 14 -----------------------------------------------------

	--------------------------------------------Mjerodavno pravo ---------------------------------------------

	------------------------------------------------------------------------------------------------------------------

	Ugovorne strane saglasno konstatuju da se ovaj Ugovor zaključuje i tumači u skladu sa pravom Crne Gore, te da se na sva pitanja koja nisu uređena ovim Ugovorom primjenjuju odredbe Zakona o obligacionim odnosima Crne Gore, Zakona o privrednim društvima Crne Gore i ostalih važećih propisa Crne Gore. ------------------------------------------------------------------------

	------------------------------------------------------------------------------------------------------------------

	--------------------------------------------------Član 15 -----------------------------------------------------

	------------------------------------------Rešavanje sporova -----------------------------------------------

	------------------------------------------------------------------------------------------------------------------

	Ugovorne strane saglasno konstatuju da će eventualne sporove koji proisteknu iz ovog Ugovora ili u vezi sa njim nastojati riješiti sporazumno, pregovorima i u dobroj vjeri. Ukoliko Ugovorne strane ne postignu sporazum u roku od 30 (trideset) kalendarskih dana od dana kada je jedna ugovorna strana drugu pisanim putem pozvala na pregovore, za rješavanje spora biće nadležan stvarno nadležni sud u Crnoj Gori. ------------------------------------------------------------------------

	------------------------------------------------------------------------------------------------------------------

	--------------------------------------------------Član 16 -----------------------------------------------------

	---------------------------------Komunikacija između Ugovornih strana -----------------------------

	-----------------------------------------------------------------------------------------------------------------

	Ugovorne strane saglasno konstatuju da se sva obavještenja, dopisi, zahtjevi i druga pisana komunikacija koja proistječe iz ovog Ugovora dostavljaju pisanim putem, i to poštom sa povratnicom, kurirskom službom ili elektronskom poštom sa potvrdom prijema, na sledeće adrese: ---------------------------------------------------------------------------------------------------------

	------------------------------------------------------------------------------------------------------------------

	· za Opštinu Nikšić: Ulica Njegoševa broj 18, Nikšić; ------------------------------------------

	· za BIG MNE: Ulica Šeika Zaida broj 13, Podgorica; -----------------------------------------

	· za Squarefield Center: Ulica Šeika Zaida broj 13, Podgorica. -------------------------------

	------------------------------------------------------------------------------------------------------------------

	Ugovorne strane su saglasne da je komunikacija upućena na gore navedene adrese uredno dostavljena, te da su dužne da se međusobno pisanim putem obavijeste o svakoj promjeni adrese za prijem komunikacije, pri čemu promjena adrese proizvodi pravno dejstvo tek od dana prijema takvog obavještenja od strane druge ugovorne strane. -------------------------------------------------

	------------------------------------------------------------------------------------------------------------------

	--------------------------------------------------Član 17 -----------------------------------------------------

	----------------------------------------Izmjene i dopune Ugovora ---------------------------------------

	------------------------------------------------------------------------------------------------------------------

	Ugovorne strane saglasno konstatuju da se izmjene i dopune ovog Ugovora mogu vršiti isključivo pisanim putem, aneksom odnosno ugovorom koji potpisuju sve Ugovorne strane, pri čemu svaka izmjena ili dopuna koja nije izvršena na navedeni način ne proizvodi pravno dejstvo, a usmeni dogovori, prepiski ili drugi oblici komunikacije ne mogu biti osnov za izmjenu odredaba ovog Ugovora. ------------------------------------------------------------------------------------

	------------------------------------------------------------------------------------------------------------------

	--------------------------------------------------Član 18 -----------------------------------------------------

	------------------------------------------Djelimična ništavost ---------------------------------------------

	------------------------------------------------------------------------------------------------------------------

	Ugovorne strane saglasno konstatuju da eventualna ništavost ili neprimjenljivost pojedinih odredaba ovog Ugovora ne povlači ništavost Ugovora u cjelini, te da će u takvom slučaju ništava ili neprimjenljiva odredba biti zamijenjena valjanom odredbom koja je po smislu i cilju najbliža namjeri Ugovornih strana izraženih ništavom odredbom, dok sve ostale odredbe ostaju na snazi i u punoj primjeni. -------------------------------------------------------------------------------------------

	------------------------------------------------------------------------------------------------------------------

	--------------------------------------------------Član 19 -----------------------------------------------------

	---------------------Primjena ovog Ugovora na odnose između Ugovornih strana ---------------

	------------------------------------------------------------------------------------------------------------------

	Ugovorne strane saglasno konstatuju da ovaj Ugovor, zajedno sa Ugovorom o kupoprodaji UZZ br. 268/2025 i Javnim pozivom od 07.02.2025. godine, čini cjelovit pravni okvir koji uređuje međusobne odnose Ugovornih strana u pogledu realizacije investicionog projekta izgradnje Retail Park BIG Fashion, te da se sva prava i obaveze Ugovornih strana koja nisu izričito uređena ovim Ugovorom regulišu u skladu sa Ugovorom o kupoprodaji, Javnim pozivom i važećim propisima Crne Gore, pri čemu odredbe ovog Ugovora u slučaju nesaglasnosti imaju prednost u primjeni. -----------------------------------------------------------------------------------------

	------------------------------------------------------------------------------------------------------------------

	--------------------------------------------------Član 20 -----------------------------------------------------

	-------------------------------------Troškovi zaključenja Ugovora --------------------------------------

	------------------------------------------------------------------------------------------------------------------

	Ugovorne strane saglasno konstatuju da će troškove zaključenja ovog Ugovora snositi BIG MNE ili Squarefield Center u skladu sa njihovim međusobnim dogovorom. -----------------------

	------------------------------------------------------------------------------------------------------------------

	--------------------------------------------------Član 21 -----------------------------------------------------

	--------------------------------------------Broj primjeraka ------------------------------------------------

	------------------------------------------------------------------------------------------------------------------

	Ugovorne strane saglasno konstatuju da je ovaj Ugovor sačinjen u četiri istovjetna primjerka, od kojih svaka Ugovorna strana zadržava po jedan primjerak, a jedan zadržava nadležni notar. 

	------------------------------------------------------------------------------------------------------------------

	--------------------------------------------------Član 22 -----------------------------------------------------

	-------------------------------------------Stupanje na snagu -----------------------------------------------

	------------------------------------------------------------------------------------------------------------------

	Ugovorne strane saglasno konstatuju da ovaj Ugovor stupa na snagu danom ovjere od strane nadležnog notara. --------------------------------------------------------------------------------------------

	------------------------------------------------------------------------------------------------------------------

	



